Here is a page extracted from Wikipedia that may contain CSS, HTML, and a lot of unformatted text.

Title: لوكاندة مينا هاوس
Content: لوكاندة مينا هاوس Mena House Hotel
اوتيل فخم 5 نجوم اتبنى القصر سنة 1869 فى شارع الاهرام فى الجيزة فى ضل اهرامات الجيزه وتحيط به حدايق حوالى اربعين فدان من الياسمين المعطر,وفيه ملعب للجولف من 18 حفرة، وملعب تنس ، وملعب للجري ومركز للياقة البدنية.
واوتيل مينا هاوس أوبروى فيه 523  اوضه و7اجنحة صغيره و4اجنحة رئيسية وفي كل واحده منها بلكونه خاصة تشوف الاهرامات.

كان اوتيل مينا هاوس عبارة عن قصر اتبنى اصلا أستراحة لرحلات صيد الخديوى اسماعيل. وبعدها وسع الخديوى البنا وحولة لقصر للضيوف فى سنة 1869 لانه كان بيحضير لمهرجانات افتتاح قناة السويس . اتباع القصر فى سنة 1883 لواحد غني انجليزى اسمه السير فريدريك هيد اللى اداه اسم "مينا"نسبة للملك مينا اللى وحد القطرين وللاستفادة من وجود الاهرامات الفرعونية كخلفية له ,وفي سنة 1885 اتباع القصر لعيلة بريطانية كانت تشتهر بعشقها للآثار المصرية القديمة هيا عيلة «لوكيه كينغ»، اللى قررت تحويل القصر لاوتيل , وفى سنة 1971 اشترى الاوتيل راي بهادور موهان سينغ اوبروى وشركته هم الملاك الحاليين للمينا هاوس.

فى سنة 1972 تولت شركة فنادق أوبروى العالمية الهندية ادارة الاوتيل ، وقامت بتجديده اكثر من مرة.

سكن فيه معظم ملوك واباطرة ومشاهير ورؤساء دول العالم زى الاغاخان و الاميرة ديانا و الملكة اليزابيث وملكة النرويج وملك وملكة اسبانياورئيس البرتغال و موشى ديان ورئيس فرنسا ساركوزى ومن مشاهير العالم شارلى شابلن و اجاثا كريستى و بيل جيتس و فرانك سيناترا و براين ادامز و بروك شيلد و روبرت دينيرو و روجر مور ، و سيسيل دي ميل و تشارلتون هيستون و معظم نجوم ومشاهير مصر زى عمر الشريف و يسرا و يوسف شاهين

اشهر نزلا مينا هاوس 
 أوجينى امبراطورة فرنسا فى افتتاح قناة السويس
 فى سنة 1889 الامير ألبرت فيكتورامير ويلز
 فى سنة 1894 السير آرثر كونان دويل وزوجته
 فى سنة 1909 حضر الملك جورج الخامس والملكة ماري مأدبة هناك
 فى سنة 1914 نزل وينستون تشرشيل فى اللوكاندة
 من سنة 1939 زار الملك فاروق اللوكاندة
 فى سنة 1974 زار اللوكاندة الرئيس ريتشارد نيكسون
 ملك البانيا زوغ
 ملك السويد جوستاف
 ملك ايطاليا أومبرتو
 ملك اسبانيا الفونسو
 الامبراطور هيلا سيلاسى امبراطور اثيوبيا
 ملك المغرب محمد الخامس
 زعيم الامة سعد زغلول اقام بالاوتيل بعد استقالته من الحكومة
 القائد الانجليزي مونتجمري اللى ما زال الجناح اللى أقام به يحمل اسمه
 فى سنة 1943قابل وينستون تشرشيل رئيس وزرا بريطانيا برئيس الولايات المتحدة الامريكية فرانكلين روزيڤيلت فى مينا هاوس لمناقشة خطط الحرب العالمية الثانية
 اسمهان وكانت وقتها شبه مقيمة فيه
 وزير الخارجية الأميركي هنري كيسنجر سنة1974
 مباحثات السلام اللى كانت بين السادات و جيمى كارتر و بيجين اللى اتعرفت بأسم "مؤتمر مينا هاوس"،
 اتصور فيه افلام ومن اشهرها الفيلم العالمي المعروف"valley of the king” بخلاف مئات الاعمال العربية زى فيلم "حكاية حب" لعبد الحليم حافظ وفيلم "صاحب الجلالة"اللى تم تصوير معظمه بالاوتيل

لوكاندات مصر التاريخيه 

 لوكاندة جراند حلوان
 لوكاندة كونتننتال ميدان الاوبرا القاهره
 لوكاندة سافوى ميدان سليمان باشا القاهره
 لوكاندة مينا هاوس الاهرامات القاهره
 لوكاندة شبرد القاهره
 لوكاندة سميراميس القاهرة
 لوكاندة ونتر بالاس الاقصر
 لوكاندة كتراكت اسوان
 لوكاندة قصر هليوبولس القاهره
 لوكاندة هليوبولس هاوس القاهره
 لوكاندة سان ستيفانو اسكندريه
 لوكاندة قصر الجزيرة (ماريوت) الزمالك القاهره

سايت الاوتيل 
 لوكاندة مينا هاوس

لوكاندات
سياحه
فنادق
فنادق مصر